ออมสินรุกปั้นสตาร์ทอัพ
ออมสิน เจาะกลุ่มลูกค้าเด็ก วัยรุ่น สตาร์ทอัพ 2 ล้านราย หวังขยายฐานเป็นลูกค้ารายใหญ่ในอนาคต
16 ก.พ. 2561

ออมสิน เจาะกลุ่มลูกค้าเด็ก วัยรุ่น สตาร์ทอัพ 2 ล้านราย หวังขยายฐานเป็นลูกค้ารายใหญ่ในอนาคตนายชาติชาย พยุหนาวีชัย ผู้อำนวยการธนาคารออมสิน เปิดเผยว่า ธนาคารได้พัฒนาผลิตภัณฑ์เพื่อรองรับกลุ่มลูกค้าวัยรุ่นที่มีอายุระหว่าง 15-25 ปี ที่ปัจจุบันยังมีสัดส่วนที่น้อย 4-6% โดยตั้งเป้าให้สัดส่วนในกลุ่มดังกล่าวเพิ่มขึ้นเป็น 10% ของลูกค้าทั้งหมด 20 ล้านคน หรือเท่ากับ 2 ล้านคนทั้งนี้ มีโครงการที่เกี่ยวกับสถาบันการศึกษาหลายโครงการ มีโครงการมหาวิทยาลัยประชาชน จัดเวิร์กช็อป 20 แห่ง ประสานกับสถาบันอุดมศึกษา และโครงการยุวพัฒน์รักษ์ถิ่น ให้คิดหลักสูตรเพิ่มพูนทักษะการประกอบอาชีพ และสร้างรายได้เพิ่มให้เพียงพอต่อการดำรงชีวิต เช่น การส่งเสริมให้เรียนรู้ภาษาจีน เพื่อรองรับนักท่องเที่ยวจีนเข้ามาท่องเที่ยวในไทยจำนวนมาก การทำงานหัตถกรรม งานผลิตสินค้าและบริการเพื่อเพิ่มรายได้ให้กับประชาชนกลุ่มผู้มีรายได้น้อยและผู้สูงอายุ โดยตั้งเป้าหมายฝึกอบรมอาชีพให้ผู้มีรายได้น้อยปีแรก 2-3 หมื่นราย เพื่อฝึกอาชีพนอกจากนี้ ยังเตรียมเพิ่มธนาคารโรงเรียนเดิมมี 1,000 แห่ง จะเพิ่มเป็น 1,200 แห่ง และทำโครงการธนาคารเสมือนจริง หรือ Virtual School Bank โดยผู้ที่เข้ามาทำภารกิจอะไรก็ได้ภายใน Virtual School Bank ซึ่งทุกภารกิจจะได้รับค่าตอบแทนเป็นเงิน G หรือ เหรียญ เมื่อรวบรวมเงิน G ที่ได้จากการทำภารกิจ นำไปฝากเข้าบัญชีธนาคารโรงเรียนเสมือนจริง ยอดเงินออมในบัญชียิ่งสูง จำนวนทุนการศึกษาที่ได้ก็ยิ่งสูงตามด้วย เช่น เงินออมในบัญชี 1,001-1,500 G แลกรับทุนการศึกษา 100 บาท เงินออมในบัญชี 1,501-2,500 G แลกรับทุนการศึกษา 200 บาททั้งนี้ จะพัฒนาให้สามารถนำเหรียญสามารถนำมาซื้อสินค้าระหว่างกันได้ โดยจะมีการพัฒนาเว็บ gsbgen.com ซึ่งภายในจะมีเนื้อหาแยกระหว่าง kid club, teen club และ youth club เพื่อรองรับความต้องการของแต่ละช่วงวัยนายชาติชาย กล่าวว่า ออมสินยังมีโครงการ  GSB SMEs Startup ให้อัตราดอกเบี้ยปีที่ 1-2 ที่ 3.99% กู้ได้สูงสุด 10 ล้านบาท  พร้อมทั้งมีการจัดประกวด  GSB Startup Academy เพื่อสรรหาสตาร์ทอัพรุ่นใหม่ทั้งนี้ ในปี 2561 ธนาคารตั้งเป้าหมายทำกำไรไม่ต่ำกว่า 2.8-3 หมื่นล้านบาท ปล่อยสินเชื่อเข้าสู่ระบบไม่น้อยกว่า 8.3 หมื่นล้านบาท เน้นขยายกลุ่มลูกค้าเอสเอ็มอีเพิ่มอีก 4.8 หมื่นล้านบาท หรือเพิ่มขึ้น 50% จากปีที่ผ่านมา ขณะที่เงินฝากตั้งเป้าเพิ่มเงินฝากอีก 7.8 หมื่นล้านบาท เน้นกลุ่มอายุ 18-22 ปี เพื่อขยายฐานลูกค้ากลุ่มนี้จาก 33.86% เป็น 40% ในปี 2565 ในปี 2560 โดยมียอดสินเชื่อคงค้างที่ระดับ 2 ล้านล้านบาท เงินฝากที่ระดับ 2.21 ล้านล้านบาท ถือเป็นอันดับ 1 ในระบบธนาคารแล้ว